
AVIZ

asupra propunerii legislative privind modificarea şi completarea Legii nr. 462/2001 pentru aprobarea Ordonanţei de urgenţă a Guvernului nr. 236/2000 privind regimul ariilor naturale protejate, conservarea habitatelor naturale, a florei şi faunei sălbatice
Cu adresa nr. Pl.x. 500 din 24 mai 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu propunerea legislativă privind modificarea şi completarea Legii nr. 462/2001 pentru aprobarea Ordonanţei de urgenţă a Guvernului nr. 236/2000 privind regimul ariilor naturale protejate, conservarea habitatelor naturale, a florei şi faunei sălbatice.

In urma examinării, în şedinţa din data de 28.06.2006, Comisia, cu unanimitate de voturi, a hotărât întocmirea unui aviz favorabil.

